《桂枝香 寄友村居》
宋代·张逸

天高气肃，正一派秋声，悲吟万木。潇洒远山抹翠，澄溪漾玉。

故人家住残阳外，小枫村、低低茅屋。烟生芦渚，霜沾菊圃，酒香茶熟。

疏篱畔、山中野服，想竹栏琴韵，松窗棋局。四壁清幽，闲挂云林几幅。

鲤鱼风起天横雁，待一叶寻他剡曲。开樽长啸，池边蟹紫，墙头橘绿。

作者简介：（?—1040）郑州荥阳人，字大隐。举进士。历任监司及州县官，皆有惠政。仁宗时官至尚书兵部郎中、知开封府。以枢密直学士知益州，时已四至蜀地，谙其民风，为政多便民。卒于任所。